סונן אבן מאג'ה (בערבית: سُنن ابن ماجه) הוא אחד מששת ספרי החדית' העיקריים באסלאם הסוני, הנקראים אל-כותוב א-סיתה. הספר חובר על ידי האימאם אבן מאג'ה.
תיאור.
הספר מכיל 4,341 מסורות, אשר מחולקות לעשרות פרקים. כ-20 מהמסורות בו התבררו כמזויפות.
פרשנויות.
לאורך ההיסטוריה, מספר רב של אנשי דת מוסלמים כתבו פרשנויות, ביאורים והסברים לספר. בין ספרי הפרשנות הללו ניתן למצוא את:
אנרץ'
אנרץ' (בהונגרית: Anarcs) הוא כפר במחוז סבולץ'-סטמאר-ברג שבצפון מזרח הונגריה.
יהודי אנרץ'.
יהודים התחילו להתיישב באנרץ' במחצית השנייה של המאה ה-18. רובם עסקו במסחר ובמלאכה. הקהילה התארגנה במחצית הראשונה של המאה ה-19 והקימה בית כנסת, בית קברות יהודי ו"חדר". משנת 1885 היא הייתה כפופה לרבנות קישוווארדה.
בשנת 1944 לאחר כניסת הגרמנים להונגריה, הועברו יהודי אנרץ' לגטו קישווארדה וב-30 במאי שולחו עם שאר יושבי הגטו למחנה ההשמדה אושוויץ.
את השואה שרדו שמונה מבני הקהילה, אך הם לא חזרו לכפר.
Make Me Smile (Come Up and See Me)
Make Me Smile (Come Up and See Me) הוא שיר של להקת הרוק הבריטית סטיב הארלי וקוקני רבל , שיצא כסינגל מאלבומה של הלהקה "השנים הטובות בחיינו" משנת 1975. הסינגל נכתב על ידי הרלי, והופק על ידו עם אלן פרסונס. בפברואר 1975 הגיע השיר למקום הראשון במצעד הבריטי. הסינגל שהה תשעה שבועות במצעד הטופ 50. נכון לשנת 2015 מכר השיר יותר מ-1.5 מיליון עותקים ברחבי העולם.
למעלה מ-120 גרסאות כיסוי לשיר הוקלטו על ידי אמנים אחרים כולל דוראן דוראן ואירייז'ר. הרלי עצמו הצהיר כי גרסת הכיסוי המועדפת עליו היא של "The Wedding Present" .
גרסה מקורית.
השיר היה הסינגל הראשון שיצא ללהקת "סטיב הרלי וקוקני רבל" שהוקמה ביולי 1974 לאחר שהרכב "קוקני רבל" התפרק. Make Me Smile תיאר את תחושותיו של הרלי בעת פיצול הלהקה. במשך שנים רבות האמינו כי הרלי בחר בכוונה לפרק את ההרכב המקורי ולצאת למסלול קריירה חדש.
הרלי החל לכתוב את השיר מספר ימים לאחר פיצול הלהקה. כוונתו המקורית הייתה שונה בתכלית מזה שהוקלט. הרלי כתב את היצירה במתווה בלוז איטי עם מצב רוח ירוד.
ההרכב החדש של הלהקה הקליט את האלבום "The Best Years of Our Lives" בנובמבר–דצמבר 1974 באולפני אבי רוד בלונדון. הרלי הגיע לאולפן והשמיע ללהקה את גרסת הבלוז האיטית המקורית של השיר כדי שתוכל לחזור עליו. לאחר שהמפיק אלן פרסונס שמע את השיר, הוא הציע לזרז את הקצב, מכיוון שהרגיש שהדבר יתאים לשיר טוב יותר.
כשהשיר היה קרוב לסיום, ניגן הרלי מיקס מוקדם של השיר לבוב מרסר, מחברת התקליטים EMI. זה התרשם והכריז מיד על השיר כלהיט שיגיע למקום הראשון במצעדים.
הפצה.
הסינגל הופץ על ידי EMI Records על גבי תקליטון בבריטניה, אירלנד, בלגיה, דנמרק, צרפת, גרמניה, איטליה, הולנד, פורטוגל, ספרד, יוגוסלביה, סקנדינביה, אוסטרליה, ניו זילנד, דרום אפריקה ויפן. לכל מהדורה, למעט בבריטניה, אירלנד, אוסטרליה וניו זילנד, הייתה עטיפה שונה עליה בדרך כלל תצלום של הרלי, או הלהקה.
השיר היה ללהיט הנמכר ביותר של סטיב הרלי וקוקני רבל, ונמכר ביותר ממיליון עותקים ברחבי העולם.
השיר הודפס מחדש מספר פעמים בבריטניה. באוקטובר 1980 ובשנת 1983 אך ההפקה המחודשת נכשלה במצעדים הפצה נוספת בשנת 1992 הביאה אותו למקום 46 בבריטניה, כשהוא שוהה שבועיים בין מאה השירים המובילים. בשנת 1995 השיר הופץ שוב לאחר ששימש בפרסומת טלוויזיה של קרלסברג. הפעם השיר הגיע למקום 33 בבריטניה, ושהה במצעד שלושה שבועות. ביוני 2005 ובפברואר 2015 הופצו גרסאות נוספות של השיר.
השיר שימש גם בפסקול הסרטים "המלכה הרוקדת" (1993), "ללכת עד הסוף" (1997), "קטיפה גולדמיין" (1998), סיפורו של ג'ורג' בסט (2000), להציל את גרייס (2000), ו"כדור שחור" (2003). כמו כן השיר הושמע בפרסומת של Marks &amp; Spencer בשנת 2006, בפרסומות של חברת ריהוט וגם במודעה לתרופת ויאגרה ששודרה לראשונה בבריטניה במאי 2018. בשנת 2009, נכלל השיר במשחק המחשב "להקת רוק לגו" (2009).
השתתפו בהקלטה.
להקת סטיב הרלי וקוקני רבל:
מתאו ברטיני
מתאו ברטיני (באיטלקית: Matteo Berrettini; נולד ב-12 באפריל 1996) הוא טניסאי איטלקי מקצועני. נכון למאי 2022 מדורג ברטיני במקום השישי בעולם בסבב ה-ATP, דרוג השיא שלו מ-31 בינואר 2022.
הישג השיא שלו, הוא הגעה לשלב הגמר בטורניר גראנד סלאם, באליפות וימבלדון (2021).
ביוגרפיה.
ברטיני נולד וגדל ברומא לקלאודיה ביגו ולוקה. אחיו הצעיר יקופו, אף הוא שחקן טניס מצטיין.
באליפות שווייץ הפתוחה שנערכה בגשטאט בסוף יולי 2018 הוא זכה בתואר הראשון שלו לאחר שניצח במשחק הגמר את רוברטו באוטיסטה אגוט מספרד בשתי מערכות (7–6(11–9), 6–4) ובתואר הראשון שלו בזוגות גברים ביחד עם דניאלה ברצ'לי.
באליפות וימבלדון שנערכה בתחילת יולי 2019 הוא דורג במקום 17 והגיע לסיבוב הרביעי שבו הפסיד לרוג'ר פדרר משווייץ (2 בעולם) ב-3 מערכות (6-1, 6-2, 6-2), שהגיע עד למשחק הגמר. בסיבוב השלישי הוא ניצח את דייגו שוורצמן מארגנטינה (24 בעולם) ב 5 מערכות (7-6(7-5), 6-7(2-7), 6-4, 6-7(5-7), 3-6).
חודש וחצי לאחר מכן, באליפות ארצות הברית שנערכה בסוף אוגוסט אותה שנה הוא הגיע למשחק חצי הגמר, הישג השיא שלו, שבו הפסיד לרפאל נדאל מספרד (2 בעולם) ב-3 מערכות (7-6(8-6), 6-4, 6-1), מי שזכה בסופו של דבר בתואר.
באליפות וימבלדון שנערכה ביולי הוא הגיע למשחק הגמר בפעם הראשונה בקריירה שלו בטורניר גרנאד סלאם והפסיד לנובק ג'וקוביץ' מסרביה (1 בעולם) ב-4 מערכות (7–6(7–4), 4–6, 4–6, 3–6).
חיים אישיים.
חברתו של ברטיני היא הטניסאית מאוסטרליה איילה טומליאנוביץ'.
Sugar Zaza
דומבראד
דומבראד (בהונגרית: Dombrád) היא עיר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה גם בדומבראד מספר התושבים נמצא בירידה. כך, בשנת 1990 היה מספר התושבים 4,078 ובשנת 2020 רק 3,776 תושבים.
בשנת 1989 אחת השכונות הצדדיות של דומבראד הוקמה ככפר נפרד בשם אוידומבראד, בעברית, דומבראד החדשה.
יהודי דומבראד.
יהודים התחילו להתיישב בדומבראד לראשונה בסוף המאה ה-18. רובם עסקו בשיווק תוצרת חקלאית, בתעשייה זעירה ואחדים היו בעלי משקים. בבעלות יהודית היו גם בית חרושת למשקאות חריפים, טחנת קמח, מנסרה ובית חרושת לעיבוד צמחי רפואה. בעיר חיו שלושה רופאים יהודים ואחד מהם היה קצין הרפואה של העיר.
הקהילה היהודית התארגנה במחצית המאה ה-19. לאחר הקרע ביהדות הונגריה בקונגרס יהודי הונגריה (1869-1868), הצטרפה הקהילה לזרם האורתודוקסי (שסרב לקבל עליו את החלטות הקונגרס). משנת 1885 היא הייתה כפופה לרבנות קישוווארדה.
בקהילה היו חברה קדישא, אגודת נשים ומוסדות צדקה רבים. בין מוסדות החינוך היו "חדר", ישיבה ובית ספר. לקהילה היה רב והועסקו מלמד, חזן, שהיה גם שוחט, מלמד ושמש.
בית הכנסת נבנה בסוף המאה ה-18, שופץ והורחב כמה פעמים.
במלחמת העולם הראשונה נפלו בקרבות 12 מיהודי דומבראד.
בין שתי מלחמות העולם הייתה דומבראד לזמן קצר תחת שלטון רומניה, אז ערכו איכרים התקפות אלימות נגד חנויות יהודים, אך אלו פסקו עם התארגנותה של קבוצת הגנה יהודית בכפר.
בעקבות חקיקת "החוקים היהודיים" בשנת 1938, שנועדו להגביל את היהודים בתחומי הכלכלה והחברה, הופקעו קרקעות מידי בעליהם היהודיים. פקידים יהודים פוטרו, ורישיונות המסחר של הסוחרים ושל בעלי המלאכה לא חודשו.
אחרי מתקפת גרמניה על ברית המועצות ביוני 1941 גויסו גברים יהודים מדומבראד לעבודות כפייה ונשלחו לסייע בחזית אוקראינה. אחדים נספו ברעב ובקור, ואחרים שהגיעו לאפיסת כוחות נורו בידי ההונגרים בעת נסיגת צבאם.
בסוף אפריל 1944 רוכזו כל יהודי דומבראד בחצר בית הכנסת והועברו לגטו קישווארדה. כעבור כמה ימים נשלחו הצעירים לעבודות כפייה, וכל השאר שולחו למחנה ההשמדה אושוויץ.
נדב לוי
נדב לוי (נולד ב-24 במרץ 1979) הוא ספורטאי פאראלימפי ישראלי בענף הבוצ'יה, אשר מתגורר בכפר סבא. השתתף במשלחת הישראלית למשחקים הפראלימפיים לטוקיו ונשא את דגל ישראל בטקס הפתיחה (יחד עם מורן סמואל).
ביוגרפיה.
עקב חוסר חמצן בזמן הלידה, נדב נולד עם שיתוק מוחין (CP). נדב גדל והתחנך בקיבוץ מעגן שעל שפת הכנרת במסגרות החינוכיות הרגילות, וסיים את לימודיו האקדמאיים במכללת עמק הירדן ואוניברסיטת בר-אילן. החל משנת 2009 נדב עובד בחברת "הראל", כמנתח מערכות ומנהל פרויקטים ועוסק בספורט הישגי כספורטאי במועדון איל"ן ברמת גן עם המאמן ברוך חגאי במקביל לעבודתו.
בשנת 2009 נדב החל לעסוק בספורט הבוצ'יה והיה ממייסדי הענף בישראל, ענף פראלימפי ותיק אשר לא היה בישראל לפני כן. ענף ספורט זה מאפשר לשלב אנשים בעלי מוגבלויות קשות. כספורטאי ומאמן בענף, נדב לקח חלק בעשרות תחרויות רשמיות בחו"ל ביניהן אליפויות אירופה, אליפויות עולם ובמשחקים הפאראלימפיים ריו דה ז'ניירו (2016).
באוגוסט 2017, נדב היה מדורג עשירי בעולם, וזכה במדליית כסף במשחקים העולמיים הפתוחים אשר נערכו בסביליה בספרד. נדב היה הנציג הראשון של ישראל במשחקים הפאראלימפיים בענף הבוצ'יה.
ברמה הארצית, נדב היה אלוף ישראל ב-2010 ושמר על התואר כ-6 שנים ברציפות עד 2016, וב-2018 הצליח שוב לזכות בתואר.
הניקוד שצבר לוי בדרוג העולמי לאחר אליפות העולם הפתוחה שהסתיימה ב־31 באוקטובר 2016 בפורטוגל, הבטיח את הכרטיס שלו לטוקיו. עבור נדב, יהיו אלה המשחקים הפאראלימפיים השניים, לאחר שכבר השתתף בריו 2016, שם הגיע למקום ה-9.